2006-yilgi Qishki Olimpiya oʻyinlarida biatlon. 2006-yilgi Qishki Olimpiya oʻyinlarida biatlon — oʻnta biatlon musobaqasidan iborat boʻlgan. Ular Cesana-San Sicario arenasida boʻlib oʻtgan. Musobaqalar 2006-yil 11-fevralda boshlanib, 25-fevralda yakuniga yetgan. Tashkiliy qoʻmita tomonidan 6500 ga yaqin tomoshabin kutilgan. Ushbu oʻyinlarda biatlon musobaqalari erkaklar va ayollar uchun ochiq boʻlgan, ammo ular oʻz musobaqalarida turli masofalarda oʻyinlar oʻynashgan. Unda 28 mamlakatdan erkaklar va 27 davlatdan ayollar ishtirok etish huquqini qoʻlga kirita olishgan. Hammasi boʻlib atigi yetti mamlakat medallarni qoʻlga kiritgan, Germaniya eng koʻp (5 oltin, 4 kumush, 2 bronza) medalni qoʻlga kiritgan. Bunda oltita biatlonchi 3 tadan medal qoʻlga kiritgan: Bular Albina Axatova, Kati Vilgelm, Martina Glagou, Maykl Greis, Ole Eynar Byorndalen va Sven Fisher. Greis jami uchta oltin medal bilan eng koʻp oltin medalni qoʻlga kitib tarixga kirgan. Saralash. 2004—2005-yillardagi Xalqaro Biatlon Ittifoqi Millatlar Kubogi reytingida eng yaxshi 20 ta davlatga har bir musobaqa uchun toʻrtta biatlonchi va butun Olimpiya oʻyinlari uchun beshta biatlonchi tanlashga ruxsat berilgan. Eng yaxshi beshlik oltinchi biatlonchini zaxira sifatida yuborishi mumkin. 21-28-oʻrinlarni egallagan mamlakatlar (ayollar uchun 27-oʻrin) koʻpi bilan bitta biatlonchi yuborishi mumkin. Agar eng yaxshi 28 davlat oʻz kvotasini toʻldirmasa, boshqa davlatlar biatlonchilarni joʻnatishlari mumkin emas. Ushbu cheklovlar har bir jinsga nisbatan qoʻllanadi, shuning uchun erkaklar va ayollar roʻyxatida birinchi 20 talikka kirgan mamlakatlar besh erkak va besh ayolni yuborishi mumkin. Barcha arizalar 2006-yil 30-yanvargacha tashkiliy qoʻmitaga topshirilishi kerak boʻlgan. Quyidagi jadvalda erkaklar musobaqalarida qatnashish huquqini qoʻlga kiritgan 28 mamlakat va ayollar musobaqalarida ishtirok etish huquqini qoʻlga kiritgan 27 mamlakat roʻyxati keltirilgan: Medallar qisqacha xulosasi. Medal oynasi. Oʻttiz yettita raqobatchi davlatdan yettitasi barcha medallarni qoʻlga kiritgan. Boshqa mamlakatlardan ikki baravar koʻp medallar bilan Germaniya birinchi oʻrinni egallagan. Ishtirokchi davlatlar. Oʻttiz yetti mamlakat biatlonchilarni musobaqalarda ishtirok etishgan. Quyida raqobatchi davlatlar roʻyxati keltirilgan; qavs ichida milliy raqobatchilar soni.